CELEX: 22020D0385
Language: hu
Date: 2020-02-24 00:00:00
Title: Az AKCS–EU Nagykövetek Bizottságának 1/2020 határozata (2020. február 24.) a Mezőgazdasági és Vidéki Együttműködés Technikai Központja (CTA) igazgatótanácsa tagjainak és az igazgatójának a kinevezéséről [2020/385]

9.3.2020   
               
               
                  HU
               
               
                  Az Európai Unió Hivatalos Lapja
               
               
                  L 72/26
               
            
         AZ AKCS–EU NAGYKÖVETEK BIZOTTSÁGÁNAK 1/2020 HATÁROZATA
         (2020. február 24.)
         a Mezőgazdasági és Vidéki Együttműködés Technikai Központja (CTA) igazgatótanácsa tagjainak és az igazgatójának a kinevezéséről [2020/385]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodásra (1) és különösen annak III. melléklete 2. cikkének (5) bekezdésére,
         tekintettel az AKCS–EU Nagykövetek Bizottságának a Mezőgazdasági és Vidéki Együttműködés Technikai Központjának alapszabályáról szóló, 2013. november 7-i 5/2013 határozatára (2) és különösen annak melléklete 5. cikkének (4) bekezdésére és 7. cikkének (1) bekezdésére,
         mivel:
         
                     (1)
                  
                  
                     A Mezőgazdasági és Vidéki Együttműködés Technikai Központja (CTA) alapszabálya 5. cikkének (4) bekezdése értelmében a CTA igazgatótanácsának tagjait az AKCS–EU Nagykövetek Bizottsága nevezi ki az általa megállapított eljárásnak megfelelően, legfeljebb ötéves időtartamra, amelynek félidejében a kinevezést felül kell vizsgálni.
                  
               
                     (2)
                  
                  
                     A Mezőgazdasági és Vidéki Együttműködés Technikai Központja (CTA) alapszabálya 7. cikkének (1) bekezdése értelmében a CTA igazgatóját az AKCS–EU Nagykövetek Bizottsága nevezi ki az igazgatótanács javaslatára, legfeljebb ötéves időtartamra.
                  
               
                     (3)
                  
                  
                     Az AKCS–EU partnerségi megállapodás 95. cikkének (1) bekezdése szerint a megállapodás 2020. február 29-én hatályát veszti.
                  
               
                     (4)
                  
                  
                     A Mezőgazdasági és Vidéki Együttműködés Technikai Központja (CTA) igazgatótanácsa tagjainak kinevezéséről szóló, az AKCS–EU Nagykövetek Bizottsága által 2018. december 17-én elfogadott 5/2018 határozat (3) értelmében az igazgatótanács tagjainak hivatali ideje 2020. február 29-én lejár.
                  
               
                     (5)
                  
                  
                     A Mezőgazdasági és Vidéki Együttműködés Technikai Központja (CTA) igazgatója kinevezésének meghosszabbításáról szóló, az AKCS–EU Nagykövetek Bizottsága által 2014. október 23-án elfogadott 3/2014 határozat (4) értelmében az igazgató hivatali ideje 2020. február 29-én lejár.
                  
               
                     (6)
                  
                  
                     Az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló, az AKCS–EU Nagykövetek Bizottsága által 2019. december 17-én elfogadott 3/2019 határozat (5) értelmében az AKCS–EU partnerségi megállapodás rendelkezéseinek alkalmazási időtartama meghosszabbításra kerül 2020. december 31-ig, illetve az új megállapodás hatálybalépéséig vagy annak az Unió és az AKCS-államok közötti ideiglenes alkalmazása kezdő időpontjáig, attól függően, hogy melyik a legkorábbi időpont. Következésképpen a 2020. december 31-ig terjedő időszakra újra ki kell nevezni a CTA igazgatótanácsának tagjait, valamint ki kell nevezni a CTA új igazgatóját.
                  
               
                     (7)
                  
                  
                     Az igazgatótanács 2020. január 10-én benyújtotta az ajánlását, majd ezt követően 2020. február 6-án nyilatkozatot tett a CTA igazgatójának a 2020. március 1-jétől december 31jétől december 31-ig terjedő időszakra történő kinevezéséről,
                  
               A KÖVETKEZŐKÉPPEN HATÁROZOTT:
         
            1. cikk
            Az AKCS–EU Nagykövetek Bizottsága által a hatáskörén belül esetlegesen később meghozandó határozatok sérelme nélkül a CTA igazgatótanácsának tagjaivá a következő személyek kerülnek újra kinevezésre a 2020. december 31-ig terjedő időszakra:
            
                        —
                     
                     
                        Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        Boitshoko NTSHABELE, valamint
                     
                  
                        —
                     
                     
                        Frederike PRAASTERINK.
                     
                  
         
            2. cikk
            Az AKCS–EU Nagykövetek Bizottsága által a hatáskörén belül esetlegesen később meghozandó határozatok sérelme nélkül 2020. március 1-jei hatállyal a következő személy kerül kinevezésre a CTA igazgatójává a 2020. december 31-ig terjedő időszakra:
            
                        —
                     
                     
                        Ibrahim Dominic KHADAR.
                     
                  
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. február 24-én.
            
               
                  az AKCS–EU Nagykövetek Bizottsága részéről
               
               
                  az elnök
               
               Irena ANDRASSY
            
         
         
            (1)  HL L 317., 2000.12.15., 3. o.
         
         
            (2)  HL L 309., 2013.11.19., 50. o.
         
         
            (3)  HL L 8., 2019.1.10., 36. o.
         
         
            (4)  HL L 332., 2014.11.19., 49. o.
         
         
            (5)  HL L 1., 2020.1.3., 3. o.